Lan Eseda Industries Ltd Block Deals - Tradebulls
NSE : NABSE : 523407ISIN CODE : INE520B01017Industry : IT - Software House : Private Hier is ons nou! – Toortsie, Kameel en Bokbaaivygie se blog
Hier is ons nou!
Desember 2, 2017 ~ Toortsie
Erg karaktergetrou, het ek ingeskryf vir die Capital Singers vóór ek gedink het en toe die dink inskop, myself byna boeglam geskrik: Wat op aarde het ek aangevang? ‘n Mens pak nie hierdie tyd van die jaar sulke goed aan nie, dis mos lawwigheid! Hierdie tyd van die jaar is reeds rof genoeg soos dit is, mens laai dit nie onnodig vol nie!
Maar ingeskryf het ek ingeskryf en week vir week het die e-posse met instruksies gekom: Hierdie week oefen ons hierdie liedjies, volgende week daardie en terloops , dis nie liedjies nie, dis volwaardige koorstukke. Fantastiese verwerkings.
Ek sing en sing, as ek pendel, sing ek uit volle bors, ek stap op die maat van Santa Baby met my honde, ek staan kiertsregop met my lêer en sing, sing, sing. Kyk, ek sing gewoonlik baie, maar my keel en stem moet koorfiks word op toonhoogtes waaraan ek lankal nie meer gewoond is om te sing nie.
Ek sing myself hees en lawe my keel met Strepsils en Titanium en witblits en heuning. Gee iemand raad, volg ek dit.
Vroeg vanoggend toe ek my aantrek, gee ek ‘n opgewonde lag en sê,’Yes’, dis hier! Dankie, DANKIE, DANKIE dat ek so karaktergetrou opgetree het en gedoen het voor ek dink! Dis ‘n eenmaal in ‘n leeftyd geleentheid en ons gaan voluit.
So, vandag het ons amper ons vliegtuig verpas, maar nie, Gautrein gery, die taxi/Uber-politiek ervaar, ‘n vriendin raakgekuier en ons stemme gelawe met sjerrie. 😁
Ons is hier! Yesssss!
Kyk bietjie hierdie fantastiese dokumentêre video. Maak asb seker dat dit wel die Kwela een is. Dit was by die vorige Capital Singers opgeneem.
Toortsie in Tretoriaaaaaa
En Kameel, hier reën dit nou. Waar is my flipfile om my teen die Transvaalse weer te beskerm?
‹ Previous‘n Nuwe gonswoord?
Next ›Enige iets kan as aanknopingspunt dien
21 thoughts on “Hier is ons nou!”
Desember 2, 2017 om 9:50 nm
Ek kan maar net vir jou lag met al jou dinge. Welkom in ons valley…. ‘n donderslag of twee mag julle soos kanonskote.verwelkom 😊 Hoop nie jy treë Maandagaand op nie…. jou stem gaan moeg gepraat wees.
Ons oefen Maandagaand. 😁
Desember 2, 2017 om 10:02 nm
Geen gelaggery. Ek is doodernstig! ❤️
Desember 3, 2017 om 12:51 nm
Ja hoor!!! Ek sal my ernstige gesig opsit 😕
Desember 3, 2017 om 3:46 nm
Kom kyk vir ons! 😁
Desember 2, 2017 om 10:12 nm
So jy sluit jou jaar af met “A BIG BANG”. Dis fantasties om so te gaan vir n ding dit hou die gees jonk(Wil nie rerig liggaam sê nie want die protesteer stilletjies terwyl jy jou gate uit geniet)
Desember 2, 2017 om 10:20 nm
Jong, die pynpilletjies en anti-inflimmatoriese middels en nog ander doen maar hulle ding!
Desember 3, 2017 om 6:25 vm
Ek weet presies waarvan jy praat.
Desember 3, 2017 om 7:27 vm
Gelukkig is hulle beskikbaar en kan ons, danksy dit, goed beleef wat andersinso onmoontlik sou wees.
Desember 3, 2017 om 8:16 vm
Beslis. My dr sê ek mag mar n bietjie pynpille drink as my rug so seer word want dis maar verkalking en veroudering ndaar kan nie veel aan gedoen word nie. Die seer is juis waar myskroewe en plate in my rug is. So, nou gebruik ek maar iets so tussenin.
Desember 3, 2017 om 8:17 vm
Gaan juis nou n stukkie opsit wat die naweek gebeur het.
Desember 3, 2017 om 4:25 vm
WOW Toortsie, het jy my nou opgewonde gemaak met die skrywe! Ek sou nooit hiervan te hore gekom het as ek nie jou blog gelees het nie. Hierdie aktiwiteit kom beslis op my lys vir volgende jaar, dis ongelooflik vir ons wat lief is vir musiek en in die besonder koormusiek. Sjoe!
Desember 3, 2017 om 4:28 vm
Blogland is ‘n wonderlike plek. Dis ook hier waar ek hiervan gehoor het , by Annablle Lombard
Desember 3, 2017 om 6:07 nm
Net laat weet ek het ook my naam opgesit. Dis ‘n geleentheid wat ek sommer heelbo aan my bucket lys gesit het! So bly ek het dit raakgelees, dankie vir die deel 🌹
Desember 3, 2017 om 9:32 nm
Julle moet regtig kom kyk. Dis fantasties.
Desember 3, 2017 om 11:52 vm
Wow! Dit gaan so ‘n besondere ervaring wees om deel te wees van so ‘n geleentheid. Ek hoop daar gaan weer videos gemaak word van die geleentheid? Sorg dat jy reg voor die kamera staan en sing.
Desember 3, 2017 om 12:00 nm
Met me lengte staan ek gewoonlik in die agterste ry in die middel. Xx
Desember 3, 2017 om 1:27 nm
Welkom in my valley!
Dankie! Kom kyk vir ons!
Desember 4, 2017 om 8:53 vm
Wouw ek bewonder jou dame met vele talente. Geniet Pretoria.
Desember 4, 2017 om 9:05 vm
Gedoen voor gedink! 😁
385,714 ste persoon wat hier inloer! Baie dankie en welkom! Hoop jy loer weer in.